open-index/open-wikipedia-markdown huggingface dataset:
Mika Ojala

**Mika Ojala** (s. 21. kesäkuuta 1988 Paimio) on uransa jo lopettanut suomalainen jalkapalloilija, joka edusti viimeksi kaudella 2019–2020 Veikkausliigassa pelannutta Interiä. Hän oli pelipaikaltaan oikea laitalinkki. Ojalan vahvuuksina pidettiin muun muassa lujaa ja tarkkaa potkutekniikkaa sekä kykyä antaa ratkaisusyöttöjä.

Ojala aloitti jalkapallon Paimion Hakan riveissä. Myöhemmin juniorina hän siirtyi FC Interiin, jonka silloisessa reservijoukkueessa VG-62:ssa hän 16-vuotiaana debytoi myös aikuisten tasolla. Veikkausliigassa hän teki ensiesiintymisenä kaudella 2006.
Kausi 2008 oli Ojalalle menestys, sillä hän saavutti Interissä Suomen mestaruuden. Tämän lisäksi hän voitti liigan tehotilaston ja tuli valituksi Veikkausliigan vuoden keskikenttäpelaajaksi. Vuonna 2009 Ojala oli puolestaan voittamassa Suomen Cupia. Ojala voitti tehotilaston myös sekä vuonna 2011 tehden 16 maalia ja syöttäen 19, että 2012 12 maalilla ja 18 maaliin johtaneella syötöllä. Kumpanakin kautena hänet palkittiin Veikkausliigan vuoden keskikenttäpelaajana.

Tämän jälkeen vuonna 2013 Ojala siirtyi Allsvenskanin BK Häckeniin kolmen vuoden sopimuksella. Ruotsissa läpimurto jäi Ojalalta kuitenkin tekemättä ja kauden päätteeksi hän purki sopimuksensa seuran kanssa. Hän palasi Interiin helmikuussa 2014 yhden kauden mittaisella sopimuksella. Heinäkuun 2015 alussa Ojala siirtyi Saksan 3. Ligassa pelaavaan VfR Aaleniin.

Kahden Saksan kauden jälkeen Ojala palasi takaisin Turkuun ja FC Interin riveihin kauden 2020 loppuun kestäneillä sopimuksilla. 

Ojala pelasi myös Suomen eri maajoukkueissa. Vuonna 2007 hän nousi Suomen alle 21-vuotiaiden maajoukkueeseen. Kaiken kaikkiaan hän pelasi alle 21-vuotiaiden maajoukkueessa 17 ottelua, joissa teki kaksi maalia.
Ojala valittiin myös alle 21-vuotiaiden EM-kilpailuihin 2009, mutta hän loukkaantui kesäkuun alussa pelatussa liigaottelussa niin, että joutui jäämään turnauksesta pois. A-maajoukkueessa Ojala debytoi tammikuussa 2010 Etelä-Koreaa vastaan.

## Saavutukset

* Suomen mestaruus 2008
** SM-hopea 2011, 2012 ja 2019
* Suomen Cup 2009, 2018
* Liigacup 2008
* Vuoden liigakeskikenttäpelaaja 2008, 2011, 2012

## Lähteet
* Veikkausliigan Hall of Fame
* 

### Viitteet
Roope Mäkelä

**Roope Valtteri Mäkelä** (s. 11. maaliskuuta 1974 Karhula) on suomalainen koripallovalmentaja ja kilpauransa päättänyt koripalloilija. Mäkelä muun muassa voitti neljä Suomen mestaruutta ja neljä Suomen cup-mestaruutta sekä valittiin Suomen pääsarjan vuoden pelaajaksi vuonna 2001.

## Pelaajaura

Takamiehenä pelannut 188-senttinen Peli-Karhujen kasvatti Mäkelä pelasi vuosina 1991–2005 miesten SM-sarjassa Espoon Hongassa ja KTP:ssä ja voitti yhteensä neljä Suomen mestaruutta ja neljä Suomen cup-mestaruutta. Mäkelä valittiin Korisliigan vuoden pelaajaksi keväällä 2001 ja kahdella peräkkäisellä kaudella sarjan kehittyneimmäksi pelaajaksi. Hän pelasi myös Suomen miesten maajoukkueessa.

## Valmennusura

Mäkelä on toiminut koripallovalmentajana suurilta osin nuorten parissa. Keväällä 2009 hän valmensi Korisliigassa KTP-Basketia. Huhtikuussa 2016 hän teki Naisten Korisliigajoukkue Peli-Karhujen kanssa 1+1-vuotisen päävalmentajasopimuksen. Helmikuussa 2021 julkistettiin Mäkelän siirtyminen KTP-Basketin päävalmentajaksi kaudelle 2021–2022. Tammikuussa 2022 kerrottiin Mäkelän jatkavan KTP-Basketin päävalmentajana kauden 2022–2023.

## Saavutukset
### Henkilökohtaiset saavutukset
* SM-koriksen vuoden pelaaja 2001
* SM-koriksen vuoden kehittynein pelaaja 1994 ja 1995
* Korisliigan runkosarjan syöttökuningas 2004
** Syöttötilaston toinen 1996, 2003 ja 2005
** Syöttötilaston kolmas 2001
* Korisligan runkosarjan tarkin vapaaheittäjä 2005
* Korisliigan runkosarjan kolmanneksi tarkin kolmen pisteen korien heittäjä 2002 

### Joukkuesaavutukset
* Suomen mestaruus 1993, 1994, 2001 ja 2002
** SM-hopeaa 1999
** SM-pronssia: 1997, 1998, 2000, 2004
* Suomen cup-mestaruus 1993, 2001, 2003, 2004
** Suomen cupin hopeaa 1992, 1994, 1996 ja 1999
* PM-hopeaa 2000 ja 2002

## Katso myös
* Luettelo 5 000 pistettä tehneistä Korisliiga-pelaajista
* Luettelo 500 syöttöä tehneistä Korisliiga-pelaajista
* Luettelo 500 pallonriistoa tehneistä Korisliiga-pelaajista

## Lähteet
* Roope Mäkelä  Suomen Koripalloliitto
* Maajoukkuetilastot Suomen Koripalloliitto

### Viitteet
Yli rautaesiripun

**Yli rautaesiripun** on Esa Anttalan kirjoittama dokumentaarinen sotaromaani. Teos jäi kaukopartiomiehenä itsekin palvelleen Anttalan viimeiseksi teokseksi.

Suomalaisia kaukopartiomiehiä siirtyi sotien jälkeen Yhdysvaltojen palvelukseen. He suorittivat tiedustelupartioita Neuvostoliittoon muun muassa Suomesta ja Norjasta käsin. Toiminta oli erittäin salaista. Koulutusta annettiin Yhdysvaltojen lisäksi myös Norjassa.

Romaanin nimi viittaa sosialististen maiden, tässä erityisesti Neuvostoliiton, tiukasti vartioiduista rajoista käytettyyn nimitykseen rautaesirippu. Sen päähenkilö on kaukopartiomies Arvo A. Juvonen, joka on sotien jälkeen jäänyt puolustusvoimien palvelukseen, mutta tulee erotetuksi 1950-luvun alussa. Pian Juvonen houkutellaan rajan yli suuntautuvalle matkalle. Kirja huipentuu helium-täytteisellä kaasupallolla tehtyyn rajanylitykseen ja sitä seuranneeseen tiedusteluoperaatioon.
Kempeleen vesitorni

**Kempeleen vesitorni** on Kempeleen keskustaajamassa Sarkkirannan asuinalueella sijaitseva vuonna 1975 valmistunut vesitorni.

Vuonna 2004 Kempeleen vesitorniin tehtiin remontti, jossa teräsbetoninen vesisäliö pinnoitettiin sekä säiliön julkisivuverhous, LVI- ja sähköjärjestelmät uusittiin. Remontin urakoitsijana toimi Rakennusliike Lehto Oy. 

Vuonna 2023 vesitornin seinään maalattiin Timo Tyynismaan suunnittelema *Evakkomatka* -niminen seinämaalaus.

## Lähteet

## Aiheesta muualla
Kevin Durant

**Kevin Wayne Durant** (s. 29. syyskuuta 1988 Washington DC) on yhdysvaltalainen koripalloilija, joka edustaa NBA:ssa pelaavaa Houston Rocketsia. Yhdysvaltain maajoukkueessa hän on voittanut olympiakultaa vuosina 2012, 2016, 2021 ja 2024 sekä maailmanmestaruuden vuonna 2010.

Durant oli NBA:n kakkosvaraus . Kaudella 2013–2014 Durant sai  -palkinnon. Hän on voittanut Golden State Warriorsissa kaksi NBA:n mestaruutta (2017 ja 2018), ja kummallakin kerralla hänet palkittiin  -palkinnolla. Muiden saavutustensa ohella Durant on moninkertainen NBA:n korikuningas, ykköstähdistövalinta ja tähdistöottelupelaaja.

## Ura
Durant syntyi Washingtonissa yksinhuoltajaperheeseen. Hän asui kaupungin huonomaineisessa osassa mutta innostui nuorena koripallosta. Durantilla oli hyvä hyppyheitto, joka erotti hänet muista samanikäisistä pelaajista. 16-vuotiaana Durantin valmentaja ammuttiin, minkä vuoksi hän kadotti joksikin aikaa mielenkiintonsa koripalloon. Valmentaja oli kuollessaan 35-vuotias, minkä takia Durantin pelinumero on 35.

Vuosina 2006–2007 Durant pelasi yliopistokoripalloa Texasin yliopistossa. Hän teki 25,8 pistettä ottelua kohden ja osallistui NBA:n vuoden  varaustilaisuuteen, jossa Seattle SuperSonics (nykyinen Oklahoma City Thunder) varasi hänet tilaisuuden toisena pelaajana. Ensimmäisellä NBA-kaudellaan Durant valittiin . Kausina 2009–2010, 2010–2011, 2011–2012, 2012–2013 ja 2013–2014 hän voitti sarjan pistekuninkuuden. Tammikuussa 2013 Durant teki 52 pistettä Dallas Mavericksia vastaan. Nykyisen NBA:n piste-ennätyksensä, 54 pistettä, hän teki tammikuussa 2014 Golden State Warriorsia vastaan.

Kesäkuussa 2016 Durant valittiin Yhdysvaltain olympiajoukkueeseen Rio de Janeiroon, missä maa voitti kultaa. Heinäkuussa hän ilmoitti siirtyvänsä Golden State Warriorsiin. Durant voitti vuonna 2017 Warriorsissa NBA:n mestaruuden, ja hänet nimettiin finaalien arvokkaimmaksi pelaajaksi. Warriorsin mestaruus ja Durantin finaalien MVP-valinta toistuivat myös kaudella 2017–2018.

NBA-kaudella 2018–2019 Durant pelasi runkosarjassa 78 ottelua 34,6 minuutin keskiarvolla ja teki ottelua kohden 26,0 pistettä, antoi 5,9 syöttöä ja otti 6,4 levypalloa. Hän loukkaantui pudotuspelien toisella kierroksella Houstonia vastaan ja joutui noin kuukaudeksi kokonaan syrjään peleistä. Viidennessä loppuottelussa hän palasi kentälle mutta pystyi pelaamaan vain noin 12 minuuttia, jona aikana hän teki 11 pistettä. Heinäkuussa 2019 hänet kaupattiin Brooklyn Netsiin.

## Lähteet

## Aiheesta muualla

* Virallinen kotisivu 
* NBA:n pelaajaprofiili
Haley Bennett

**Haley Keeling Bennett** (s. 7. tammikuuta 1988 Fort Myers, Florida) on yhdysvaltalainen näyttelijä.

## Varhainen elämä

Bennett syntyi Floridassa, mutta asui myös Ohiossa ennen muuttoaan Los Angelesiin, Kaliforniaan vuonna 2005.

## Ura

Bennett on näytellyt kymmenenvuotiaasta pitäen. Hän tuli tunnetuksi roolistaan elokuvassa *[[Sävel ja sanat]]* (2007). Vuonna 2016 hän näytteli elokuvissa *[[Nainen junassa (vuoden 2016 elokuva)|Nainen junassa]]* ja *[[The Magnificent Seven (vuoden 2016 elokuva)|The Magnificent Seven]]*.

## Lähteet

## Aiheesta muualla
Kristen Johnston

**Kristen Angela Johnston** (s. 20. syyskuuta 1967 Washington, DC) on yhdysvaltalainen näyttelijä. Hänet tunnetaan varsinkin Sally Solomonin roolista televisiosarjassa *[[Kolmas kivi auringosta]]* (1996–2001) ja elokuvasta *[[Flintstones – Viva Rock Vegas]]* (2000), jossa hän näytteli Vilmaa.

Johnston voitti parhaan naisnäyttelijän Emmy-palkinnon vuosina 1997 sekä 1999. Hän oli vuonna 1997 myös Golden Globe -ehdokkaana. 

Johnston syntyi Washington DC:ssä ja vietti suuren osan nuoruudestaan Wisconsinissa, jossa hän valmistui Whitefish Bay High Schoolista. Hän vietti jonkin aikaa oppilasvaihdossa ulkomailla ja valmistui myöhemmin New Yorkin yliopistosta.

Johnston on esiintynyt myös elokuvissa, joiden joukossa on *[[Sävel ja sanat]]* (2007).
Hän esiintyi sivuroolissa myös elokuvassa *[[Morsianten sota]]* (2009) Debinä, joka oli Emman (Anne Hathaway) kaaso. 

## Filmografia

## Aiheesta muualla
*
Morgan York

**Morgan Elizabeth York** (s. 18. tammikuuta 1993) on yhdysvaltalainen näyttelijä. Hän syntyi Kaliforniassa, mutta on asunut myös New Yorkissa. Hänellä on kaksi sisarusta. 

York esiintyi vuonna 2003 Liliana Mumyn kanssa elokuvassa *[[Villi tusina]]*. Hänet on nähty lisäksi muun muassa sen jatko-osassa *[[Villi tusina 2]]* (2005) sekä elokuvassa *[[The Pacifier – Tuttisoturi]]* (2005).

York on esiintynyt myös televisiosarjassa *[[Hannah Montana]]*. 

## Aiheesta muualla
*
Essi Hellstén

**Essi Hellstén** (s. 11. kesäkuuta 1990 Uusikaupunki) kruunattiin Suomen Neidoksi 2. syyskuuta 2007. Hellstén asettui ehdolle kunnallisvaaleissa 2008. Hän oli kokoomuksen ehdokkaana Uudessakaupungissa, ja sai 29 ääntä yltäen näin varavaltuutetuksi. Hellstén osallistui *[[Suomen Huippumalli haussa]]* -ohjelmaan vuonna 2009.
Vuonna 2010 hän oli mukana Miss Suomi -kilpailun finaalissa, mutta ei yltänyt kärkikolmikkoon.

## Lähteet
Cameron Bright

**Cameron Douglas Bright** (s. 26. tammikuuta 1993 Victoria, Kanada) on kanadalainen näyttelijä, joka on esiintynyt muun muassa elokuvissa *[[Godsend (elokuva)|Godsend]]* (2004), *[[Birth]]* (2004), *[[Thank You for Smoking]]* (2005), *[[Running Scared (vuoden 2006 elokuva)|Running Scared]]* (2006), *[[X-Men: Viimeinen kohtaaminen]]* (2006) ja *[[Ultraviolet (elokuva)|Ultraviolet]]* (2006). Bright näytteli Alecia kolmessa Twilight-sarjan elokuvassa.

## Elämäkerta
### Yksityiselämä
Cameron Bright syntyi Victoriassa, Kanadassa. Hän sai toisen nimensä äidinpuoleisen isoisän mukaan. Brightilla on kulmakarvassaan arpi, jonka hän sai jo lapsena veljen jahdatessa häntä ympäri ruusupensasta.

### Ura
Brightin ensimmäinen näyttelijäntyö oli telekommunikaatioyritys Telusin mainos, joka johti pian pieneen rooliin televisiosarjassa *[[Higher Ground (televisiosarja)|Higher Ground]]*. Hän esiintyi myös useissa televisioelokuvissa, kuten *The Christmas Secretissa* (2000).

Brightin ensimmäinen tunnettu elokuva on ''Perhosvaikutus''. Tämän jälkeen hänellä oli merkittävä rooli huhtikuussa 2004 julkaistussa elokuvassa *[[Godsend (elokuva)|Godsend]]*, jossa näytteli myös Robert De Niro. Seuraavassa elokuvassaan *[[Birth]]* hän esitti kymmenvuotiasta poikaa. Kaksi elokuvan kohtausta kiinnittivät arvostelijoiden huomion: yhdessä kohtauksista Brightin ja Nicole Kidmanin roolihahmot suutelevat ja toisessa he jakavat kylpyammeen. Jälkimmäisessä kohtauksessa kumpikaan ei ollut oikeasti alasti.

Bright oli ehdolla elokuvan *Lemony Snicketin surkeiden sattumusten sarjan* Klaus Baudelairen rooliin. Hänen seuraavat roolinsa olivat vuonna 2006 elokuvissa *[[Thank You for Smoking]]*, *[[Ultraviolet (elokuva)|Ultraviolet]]* ja *[[Running Scared (vuoden 2006 elokuva)|Running Scared]]*. Bright esiintyi myös elokuvassa *[[X-Men – viimeinen kohtaaminen]]*.

Hän esiintyi *[[4400]]*-televisiosarjan jaksossa ”The Wrath Of Graham”, jossa hän esitti yläkoulun oppilasta.

Vuonna 2009 Bright esitti Alec-vampyyriä Stephenie Meyerin *[[Houkutus (kirjasarja)|Houkutus]]*-kirjasarjan toiseen osaan perustuvassa elokuvassa *[[Twilight – Uusikuu]]*. Hän jatkoi roolissa elokuvan jatko-osassa *[[Twilight – Epäilys]]* (2010) sekä elokuvasarjan kaksiosaisen päätöselokuvan *[[Twilight – Aamunkoi]]* toisessa osassa vuonna 2012.

## Filmografia

## Lähteet

## Aiheesta muualla
*
Röda Lacket

**Röda Lacket** eli *rööda* on nuuskayhtiö Swedish Matchin valmistama nuuskamerkki. Röda Lacket on erittäin kiinteää, mikä mahdollistaa helpon leipomisen eli *tamppaamisen*. Röda Lacket -pussinuuskan valmistus on lopetettu.

Rödä Lacket on Ruotsin nuuskamerkkien kauppanimistä kolmanneksi vanhin Generalin ja Ettanin jälkeen. Sen valmistuksen aloitti Petter Swartzin nuuskatehdas Norrköpingissä vuonna 1850.
David Dorfman

**David Benjamin Dorfman** (s. 7. helmikuuta 1993) on yhdysvaltalainen näyttelijä. Hänet tunnetaan muun muassa Joeyn roolissa elokuvassa *[[Sydän lyö]]* (2000), sekä Aidanin roolista elokuvassa *[[Ring (elokuva)|Ring]]* (2002); hän teki saman roolin myös elokuvan jatko-osassa *[[Ring 2]]* (2005).

Dorfmanilla on ollut muitakin rooleja, esimerkiksi elokuvassa *[[Texasin moottorisahamurhat (vuoden 2003 elokuva)|Texasin moottorisahamurhat]]* (2003). Hän on esiintynyt useaan otteeseen *Family Law* -sarjassa ja vieraillut myös *[[Ally McBeal]] -komediassa*. 

## Aiheesta muualla
*
Kriasos

**Kriasos** oli kreikkalaisessa mytologiassa Argoksen ja Euadnen, jokijumala Strymonin tyttären, poika. Hänen sisaruksiaan olivat Peiros, Epidauros ja Ekbasos. Häntä seurasi valtaistuimelle Forbas, joka oli joko hänen poikansa tai veljensä.

## Lähteet
Luol Deng

**Luol Deng** (s. 16. huhtikuuta 1985 Wau) on sudanilaissyntyinen englantilainen koripalloilija. Pienenä laitahyökkääjänä pelannut Deng edusti NBA:ssa viittä eri seuraa, joista pisimpään Chicago Bullsia. Hänet valittiin kahdesti un sekä kerran eseen ja . Deng palkittiin vuonna 2007 NBA:n "Sportsmanship" -palkinnolla. 

## Koripalloura
Deng lähti Blair Academysta valmistuttuaan Duken yliopistoon. Yhden siellä vietetyn vuoden jälkeen hän sai vuonna 2004 NBA-varauksensa ensimmäisen kierroksen seitsemäntenä. 

### Chicago Bulls 2004–2014
Deng aloitti uransa NBA:ssa Chicago Bullsissa kaudella 2004–2005. Hän pelasi kauden aikana 61 ottelua ja teki keskimäärin 11,7 pistettä ottelua kohden. Hän oli sivussa loppukauden rannevamman vuoksi mutta tuli silti valituksi eseen. Bulls eteni ensimmäistä kertaa seitsemään vuoteen pudotuspeleihin, mutta loukkaantumisen vuoksi Deng ei voinut osallistua.

Toisella kaudellaan 2005–2006 Deng pelasi 78 ottelua ja teki keskimäärin 14.3 pistettä ottelua kohden. Tällä kertaa Deng pääsi pelaamaan Bullsin mukana pudotuspeleihin. Joukkue kuitenkin putosi itäisen konferenssin ensimmäisellä kierroksella Miami Heatille otteluvoitoin 4–2.

Deng pelasi kaudella 2006–2007 Bullsin kaikki 82 runkosarjaottelua avauskokoonpanossa, kuten myös kaudella 2010–2011.

### Myöhemmät vuodet 2014–2019 ja lopetus
Deng siirtyi Cleveland Cavaliersiin tammikuussa 2014 ja edelleen Miami Heatiin kesäkuussa 2014. Heinäkuussa 2016 hän siirtyi Los Angeles Lakersiin ja syyskuussa 2018 Minnesota Timberwolvesiin.

Deng solmi lokakuussa 2019 seremoniallisen yksipäiväisen sopimuksen Chicago Bullsin kanssa saaden näin ilmoittaa uransa päättymisestä pitkäaikaisen seuransa pelaajana. Hän pelasi NBA:ssa 902 runkosarjaottelua ja 62 pudotuspeliä. Runkosarjassa hän teki ottelua kohden 14,8 pistettä ja parhaalla kaudellaan 2006–2007 18,8 pistettä. Marraskuussa 2010 hän teki 40 pistettä ottelussa Portland Trail Blazersia vastaan. Hän antoi 2,3 koriinjohtanutta syöttöä ottelua kohden, ja parhaana kautena lukema oli 3,0. Hän otti 6,1 levypalloa ottelua kohden parhaan kausilukeman oltua 7,3. Pudotuspeleissä Dengin urakeskiarvot olivat 15,9 pistettä, 2,0 syöttöä ja 6,7 levypalloa, ja vastaavat parhaat kausikeskiarvot 22,2 pistettä, 3,8 syöttöä ja 8,7 levypalloa.

## Yksityiselämä
Deng pakeni lapsena perheineen maansa toisen sisällissodan jaloista Egyptiin. Myöhemmin perhe sai turvapaikan Englannista, ja 14-vuotiaasta lähtien Deng on asunut Yhdysvalloissa.

## Lähteet
Drop the Mask

**Drop the Mask** on israelilaisen psytrance-tuottajan Gatakan debyyttialbumi.

## Kappaleet
# 
# 
# 
# 
# 
# 
# 
# 
# 
# 

## Tuotanto
* Noam Levkovitz – grafiikka, design
* Oren Kristal – vastaava tuottaja
* Dj Bog – masteroija
* Ido Ofir – masteroija
* Ronny Schoeps – PR
* Udi Dagan – jälkituotanto
* Matan K. – säveltäjä, tuottaja

## Aiheesta muualla
* Drop the Mask discogs.com -sivustolla
Home Made Madness

**Home Made Madness** on israelilaisen psytrance-tuottaja Gatakan toinen albumi.

## Kappaleet
# 
# 
# 
# 
# 
# 
# 
# 
# 
# 

## Aiheesta muualla
* Home Made Madness discogs.com -sivustolla
Hermoromahdus

**Hermoromahdus** on äkillinen uupumisreaktio, psyykkinen lamaantuminen. Sen oireita ovat voimattomuus, masentuneisuus, rauhattomuus ja tuskaisuus.

Hermoromahdus voi liittyä muihin psyykkisiin sairauksiin kuten masennukseen ja ahdistuneisuushäiriöihin. Hermoromahdus voi olla myös elämäntilanteen ja jatkuvan stressin ja unettomuuden aiheuttama. Hermoromahdus ei ole sama asia kuin paniikkihäiriö, vaikka hermoromahduksen yhteyteen saattaa liittyä paniikkihäiriö. Taustalla voi piillä erinäisiä elimellisiä syitä – myös aivo-orgaanisia, sekä mahdollisesti lääkeaineista tai päihteistä johtuvia syitä.

## Lähteet
* Achté & Tamminen: *Depressio ja sen hoito*, Recallmed, Jyväskylä 1993 .
### Viitteet
Petri Helin

**Petri Juhani Helin** (s. 13. joulukuuta 1969 Helsinki) on suomalainen entinen jalkapalloilija. Hän oli pelipaikaltaan oikea laitalinkki tai laitapuolustaja.

Helsingissä uransa aloittanut mutta Porin Pallo-Tovereissa ensimmäisen liigaottelunsa pelannut Helin voitti Veikkausliigassa kultaa kolmesti Helsingin Jalkapalloklubissa (1990, 1992 ja 1997), hopeaa Jokereissa (2000) ja pronssia PK-35:ssä (1998). Lisäksi hän voitti Suomen Cupin FC Jokereissa kaudella 1999. Veikkausliigassa Helin pelasi yhteensä 234 ottelua, joissa hän teki 20 maalia. Ulkomailla Helin on pelannut Tanskassa, Englannissa ja Turkissa.

Helin pelasi Suomen maajoukkueessa 27 ottelua, joissa hän teki kaksi maalia. Lisäksi hän on pelannut 14 nuorten ja 16 poikien maaottelua.

Viimeisinä pelivuosinaan Jokereissa sekä pelaajana että toimitusjohtajana toiminut Helin joutui lopettamaan uransa 34-vuotiaana, koska oli loukannut edelliskesänä polvensa. Vähän myöhemmin päättyi myös hänen työnsä toimitusjohtajana.

Nykyään Helin toimii liikennelentäjänä ja harrastaa padelia.

## Lähteet
* Veikkausliigan Hall Of Fame
* Helin Palloliiton sivuilla 
* Petri Helin Lutoniin
* Liigaikkuna: Petri Helinin kaksoiselämä 
* Petri Helinin pelaajaura päättyy
* Helin ei jatka Jokereissa

### Viitteet
Homosauna

**Homosauna** on homoseksuaaleille tarkoitettu saunaklubi, jossa kylpemistä tärkeämpää on pääsääntöisesti seksuaalinen kanssakäyminen. Toisin kuin bordelleissa, joissa henkilökunta tarjoaa maksullisia seksuaalisia palveluja, homojen saunaklubeilla seksuaalista kanssakäymistä harjoittavat asiakkaat keskenään vapaaehtoisesti. Useat homosaunat ovat jäsenklubeja, ja prostituutio on nimenomaisesti kielletty. Homokylpylöitä tai -saunoja on ollut jo likimain tuhansia vuosia, mutta virkavalta kiinnostui niistä vasta 1900-luvulla, ja tämän johdosta niiden olemassaolo nousi myös laajempaan tietoisuuteen.

Homosaunoissa harrastettavan seksuaalisen kanssakäymisen ja prostituution välinen ero on se, että homosaunojen asiakkaat maksavat saunalle vain pääsymaksun ja viettävät sitten aikaa ja/tai harrastavat seksiä toistensa kanssa täysin vapaaehtoisesti ja ilmaiseksi. Myös prostituutiota on tavattu homokylpylöissä, mutta pääsääntöisesti niiden omistajat pyrkivät estämään tämän – samoin kuin suojaamattoman seksin harrastamisen. 

Homosaunakulttuuri koki takaiskun 1980-luvulla, jolloin HIV-epidemian aiheuttama paniikki pakotti monet homosaunat sulkemaan ovensa - pääasiassa yhteiskunnan asettamien paineiden vuoksi. Kylpylöiden ajateltiin olevan varsinaisia tautipesäkkeitä, sillä HI-virusta pidettiin alkujaan ainoastaan homojen sairautena. Aktiivisia ja toimintaansa myös turvallisuuden suhteen panostavia kylpylöitä on kuitenkin säilynyt toiminnassa kaikkina aikoina.

Suomen toistaiseksi ainoa homojen saunaklubi toimii Helsingin Vallilassa.

## Lähteet

## Aiheesta muualla
* Worldwide Gay Sauna Guide .
Tero Puha

**Tero Puha** (s. 1971) on suomalainen kuvataiteilija, elokuvaohjaaja ja valokuvaaja.

Puha on työskennellyt taiteilijana vuodesta 1995 lähtien. Hänen taiteellinen työskentelynsä käsittelee usein miehen kehokuvaa ja identiteettiä. Hänet tunnetaan niin esteettisistä kehotutkielmista kuin myös performansseja ja videoita sisältävistä installaatioista. Puhan taiteelliseen tuotantoon kuuluvat myös surrealistiset lyhytelokuvat . Viime vuosina Puha on palannut myös taidegrafiikan pariin. 

Puha on työskennellyt viime vuodet lähinnä ulkomailla (Lontoossa, Pariisissa ja Berliinissä). Hänen teoksiaan on Suomen tärkeimpien taidemuseoiden kokoelmissa (Kiasma, Helsingin taidemuseo, EMMA, Suomen valokuvataiteen museo) sekä ulkomaisten museoiden kokoelmissa Tanskassa ja Japanissa.

Puha sai vuoden 2014 valokuvataiteen valtionpalkinnon ja Nurmijärven kunnan kulttuuripalkinto Konstiniekan vuonna 2019 .

## Julkaistut kirjat
* Almost Human (Inky Robot Media, 2011)
* Intiimi Valo/Intimate Light (Parvs, 2022)

## Lähteet

## Aiheesta muualla
* Tero Puha: Visual Artist 
* Kuusi kuvaa Tero Puhan elämästä, 3.4.2022 Yle Radio 1
Ey

**Ey** tarkoittaa seuraavia:

* 
* Ernst & Young, EY, yksi "Big Four" tilintarkastus- ja asiantuntijapalveluiden konsultointiyrityksistä
* eläinyksikkö, ey, kotieläintilan koon mittayksikkö
* 
* Euroopan yhteisöt, EY, Euroopan unionia edeltänyt Euroopan maiden yhteenliittymä
* .
* Erityisystävä, henkilö, jonka kanssa muodostuu erityisen läheinen ja luottamuksellinen ihmissuhde, auttaa kaikissa elämän vaikeuksissa ja käänteissä

## Henkilöt
Ey on seuraavien henkilöiden nimi:

* Henri Ey (1900–1977), ranskalainen psykiatri ja psykoanalyytikko
* Johanna Ey (1864–1947), saksalainen galleristi
* Richard Ey (1923–1990), saksalainen kristillisdemokraattinen poliitikko
* Richard Ey (1911–1999), saksalainen sosiaalidemokraattinen poliitikko.
Yc

**Yc** tarkoittaa seuraavia:

* .
* .
* Youth Exchange Chairperson, YC, (Lions klubien) Nuorisoleiri- ja nuorisovaihtojohtaja
* Youth Celebration, YC, kristillinen nuorisotapahtuma
Yx

**Yx** tarkoittaa seuraavaa:

* .

## Katso myös
Aihepiiriin liittyy myös seuraava:

* YX Energi, tanskalais-norjalainen huoltoasemaketju.
Vuoristo (sukunimi)

**Vuoristo** tai **Wuoristo** on suomalainen sukunimi, joka on muun muassa seuraavilla henkilöillä:

* Aapeli Vuoristo (1913–2000), kuoronjohtaja ja musiikkineuvos 
* Aaro Vuoristo (1908–1993), suomalainen toimittaja ja kääntäjä
* Aira Vuoristo (1937–2015), suomalainen rikoskirjailija ja lastenlääkäri
* Gunvor Vuoristo (1916–2018), suomalainen psykoanalyytikko
* Ilmari Vuoristo (1897–1939), suomalainen metsänhoitaja ja metsäteknologian professori
* Jussi Vuoristo (1880–1938), puuseppä, taloudenhoitaja ja kansanedustaja (SDP)
* Kai-Veikko Vuoristo (s. 1933), suomalainen maantieteilijä, Helsingin kauppakorkeakoulun talousmaantieteen emeritusprofessori
* Kaisu Vuoristo (1948–1969), suomalainen näyttelijä ja kiertuelaulaja
* Kalle Vuoristo (1903–1940), suomalainen taidemaalari
* Katriina Wuoristo (s. 1954), ent. Vuoristo, yrittäjä, Juhani Palmun entinen puoliso, Satu Tiivolan ja Leo Vuoriston tytär
* Leo Vuoristo (1919–1973), suomalainen ravintoloitsija
* Liisa Vuoristo (1927–2009), kirjailija
* Osmo Vuoristo (1929–2011), Suomen Kansallismuseon johtaja
* Otto Vuoristo (1886–1918), punakaartilaispäällikkö
* Pekka Vuoristo (s. 1950), *Helsingin Sanomien* politiikan toimittaja
* Pekka Wuoristo (s. 1949), suomalainen diplomaatti, ulkoasiainneuvos
* Paavo Sakari Vuoristo (1869–1946), seminaarinlehtori, oppikirjojen tekijä ja näytelmäkirjailija
* Raimo Vuoristo (s. 1943), pastori ja kansanedustaja (SDP)
* Sari Vuoristo (s. 1964), suomalainen kirjailija, Kai-Veikko Vuoriston tytär
* Satu Vuoristo, myöhemmin Satu Tiivola (1924–2023), kauppaneuvos, Leo Vuoriston ja Mika Tiivolan puoliso
* Teemu Vuoristo (s. 1990), pesäpalloilija ja pikajuoksija
* Toini Vuoristo (1919–2013), televisiokäsikirjoittaja
* Veikko Vuoristo (s. 1952), Vuoristo-yhtiöiden pääomistaja, Katriina Wuoriston veli
* Viki Vuoristo (1926–2002), pakinoitsija
Robert Huber (biokemisti)

**Robert Huber** (s. 20. helmikuuta 1937 München) on saksalainen biokemisti. Hän sai Nobelin kemianpalkinnon vuonna 1988 rakenteellisen perustan valoenergian ja elektronien siirtymiselle biologisissa reaktioissa. Huber jakoi palkinnon Johann Deisenhoferin ja Hartmut Michelin kanssa.

Huber aloitti opinnot Münchenin teknillisessä yliopistossa vuonna 1956 ja hän valmistui vuonna 1960. Huberin työt koskivat suurimmaksi osaksi orgaanisten yhdisteiden kemiallisten rakenteiden selvittämistä röntgenkristallografian avulla.

Huber selvitti yhdessä Deisenhoferin ja Michelin kanssa erään syanobakteerin sisältämän solukalvoon kiinnittyneen proteiinin, jolla on tärkeä tehtävä bakteerin fotosynteesireaktiossa, rakenteen. Vuodesta 2007 alkaen  Huber on työskennellyt Cardiffin yliopistossa.

Hän on ollut Academia Europæan jäsen vuodesta 1990. 

## Lähteet
Michael Sweetney

**Michael Damien Sweetney** (s. 25. lokakuuta 1982) on yhdysvaltalainen koripalloilija. Hän syntyi Washington DC:ssä ja pelasi ennen ammattilaisuraansa Georgetownin yliopistossa.

Sweetney oli yhdeksäs NBA-varaus 2003. Hän pelasi New York Knicksissä, kunnes siirtyi vuonna 2005 Chicago Bullsiin. 

Sweetney on 2,03 metrin mittainen. Hänen uraansa on uhannut hänen ylipainoisuutensa (122,5 kg, painoindeksi 29,7).

## Lähteet
Tykinjyskeessä jatkosodassa

**Tykinjyskeessä jatkosodassa** on Lauri Jäntin kirjoittama sotadokumentti.

Lauri Jäntti oli patterinpäällikkönä aluksi Päämajan tykistöreserviin, sittemmin Panssaridivisioonaan kuuluneessa Raskas Patteristo 14:ssä. Tämä erittäin tulivoimainen, moottoroitu haupitsipatteristo joutui heitetyksi sodan painopisteisiin, Karjalankannakselle, Itä-Karjalaan ja Syvärille. Laguksen panssareiden mukana se kävi läpi Kannaksen hurjat torjuntataistelut ja päätyi syksyn 1944 synkeinä päivinä Lapin sotaan.

Sotatapahtumien taustaksi tekijä selostaa vaiheittain operaatio Barbarossan yleistilanteen ja vie lukijan sen jälkeen jatkosodan rintamille, komentokorsuihin, tulenjohtopaikoille, yksityisen miehen sotaan. Otteet miesten kirjeistä, lukuisat haastattelut ja sodanaikaiset muistiinpanot tekevät kirjasta tuoreen ja vauhdikkaan kuvauksen siitä, miten sodassa elettiin, ajateltiin – ja pelättiin. Lopuksi käydään läpi sodanjälkeisten ”vaaran vuosien” jakso.

Kirja sisältää karttoja, runsaan kuvituksen ja lähdeluettelon.
Luke Ridnour

**Lucas Robin ”Luke” Ridnour** (s. 13. helmikuuta 1981) on yhdysvaltalainen koripalloilija. Hän syntyi Idahossa ja pelasi ennen ammattilaisuraansa Blaine High Schoolissa sekä Oregonin yliopistossa.

Ridnour oli neljästoista  vuonna 2003. Hän on NBA:ssa edustanut Seattle SuperSonicsia 2003–2008, Milwaukee Bucksia 2008–2010 ja uudelleen 2013–2014, Minnesota Timberwolvesia 2010–2013, Charlotte Bobcatsia 2014 sekä Orlando Magicia 2014–2015.

Ridnour on pelipaikaltaan pelintekijä. Hänen pituutensa on 1,88 metriä.

## Lähteet
Frank Selvy

**Franklin Delano "Frank" Selvy** (9. marraskuuta 1932 – 13. elokuuta 2024 Simpsonville, Etelä-Carolina) oli yhdysvaltalainen koripalloilija. 

Kentuckyssä syntynyt Selvy sai sata pistettä ottelussa, jonka hän pelasi Furman Universitylle Newberry Collegea vastaan 13. helmikuuta 1954. Hän oli samana vuonna NBA:n ykkösvaraus; hän pelasi ammattilaistasolla 1960-luvulle saakka.

Selvy palveli Yhdysvaltain armeijassa kolme vuotta. Hän tuli ammattilaisuransa aikana tunnetuksi varsinkin ajastaan Los Angeles Lakersissa ja oli kahdesti pelaajana .

## Lähteet
Ernie Beck

**Ernest Joseph "Ernie" Beck** (11. joulukuuta 1931 – 12. joulukuuta 2024) oli yhdysvaltalainen koripalloilija. Hän syntyi Philadelphiassa, Pennsylvaniassa, ja oli ennen ammattilaisuraansa Pennsylvanian yliopistolla.

Beck oli NBA:n ykkösvaraus (niin sanottu *territorial pick*) vuonna 1953. Hänen joukkueenaan oli suurimman osan ajasta silloinen Philadelphia Warriors.

## Lähteet
Chris Bosh

**Christopher Wesson Bosh** (s. 24. maaliskuuta 1984) on entinen yhdysvaltalainen koripalloilija. Hän oli neljäs NBA-varaus vuonna 2003. Hän edusti NBA:ssa Toronto Raptorsia ja Miami Heatia

Texasissa syntyneen 208-senttimetrisen Boshin joukkueena vuosina 2003–2010 oli Toronto Raptors. Seuraavat kuusi vuotta hän pelasi Miami Heatissä, kunnes toistuvat veritulpat keskeyttivät hänen uransa. Hän voitti Miamin joukkueessa NBA:n mestaruuden vuosina 2012 ja 2013. Yksittäisenä hetkenä muistetaan varsinkin vuoden 2013 kuudennesta loppuottelusta hänen kuusi sekuntia ennen peliajan päättymistä ottamansa hyökkäyspään levypallo, joka johti Ray Allenin heittämään tasoittavaan kolmen pisteen heittoon ja pelasti Heatin jatkoajalle sekä sen myötä seitsemänteen otteluun ja mestaruuteen. Lisäksi Bosh torjui kuudennen ottelun jatkoajan lopussa Danny Greenin heittoyrityksen ja esti San Antonio Spursin tasoituksen. Bosh valittiin  vuonna 2007. Hän pelasi ssa ensimmäisen kerran vuonna 2006 ja hänet valittiin joka vuosi mukaan vuoteen 2016 saakka; vuoden 2009 tähdistöottelussa hän ei pystynyt pelaamaan loukkaantumisen vuoksi.

Maajoukkueessa Bosh on voittanut pronssia vuoden 2006 maailmanmestaruuskilpailuissa Japanissa ja kultaa Pekingin olympialaisissa 2008.

## Lähteet

## Aiheesta muualla
Chuck Share

**Charles Edward ”Chuck” Share** (14. maaliskuuta 1927 – 7. kesäkuuta 2012 Chesterfield, Missouri) oli yhdysvaltalainen koripalloilija. Ennen ammattilaisuraansa hän opiskeli Bowling Greenin osavaltionyliopistossa.

Share oli NBA:n ykkösvaraus . Varauksen teki Boston Celtics, mutta Share vietti koko ammattilaisuransa muissa joukkueissa. Kaudella 1957–1958 Share voitti St. Louis Hawksin joukkueessa NBA:n mestaruuden. Hän lopetti koripalloilijanuransa 1960-luvun alussa.

Share kuoli 85-vuotiaana kotonaan Chesterfieldissä, Missourissa 7. kesäkuuta 2012. 

## Lähteet
* Chuck Share NBA & ABA Statistics Basketball-Reference.com 
* Charlie Share Info Page nba.com 

### Viitteet
Uinnin lyhyen radan maailmanmestaruuskilpailut 2010

**Uinnin lyhyen radan maailmanmestaruuskilpailut 2010** järjestettiin Dubaissa Arabiemiirikunnissa 15.–19. joulukuuta 2010. Kilpailujen järjestäjänä toimi Kansainvälinen uimaliitto FINA. Dubai voitti ratkaisevassa äänestyksessä Turkin Istanbulin äänin 11–10.

## Mitalistit
#### Miehet

#### Naiset

## Mitalitaulukko

## Lähteet
*Tulokset 

### Viitteet
HMS Barham

**HMS Barham** on ollut kolmen Britannian Kuninkaallisen laivaston aluksen nimenä.

*HMS Barham (1811), 74-tykkinen Armada-luokan kolmannen luokan linjalaiva
*HMS Barham (1889), risteilijä
*HMS Barham (1914), Queen Elizabeth-luokan taistelulaiva.
Suininlahden koulu

**Suininlahden koulu** on Siilinjärven eteläosassa, Toivalan taajamassa toimiva yläkoulu. Sen naapurina sijaitsee Toivalan koulu (alakoulu). 

Lukuvuonna 2023–2024 koulussa oli noin 350 oppilasta. Koulun rehtori on Mervi Pulkkinen. Pulkkinen aloitti rehtorina syksyllä 2023 koulun rehtorina  vuodesta 2011 toimineen Ilpo Kemppaisen jäädessä eläkkeelle. 

## Historiaa
Suininlahden koulu oli aiemmin nimeltään Toivalan yläaste. Nimi muutettiin vuonna 2008.

Koulu rakennettiin vuonna 1988 paikalla aiemmin sijainneen puurakenteisen ja heikkokuntoisen ”vanhan koulun” tilalle. Tontin vanhassa koulussa opetettiin silloisten Vuorelan ja Toivalan ala-asteiden ylimpiä luokkia. Loppuvaiheessa rakennuksessa sijaitsi Toivalan ala-asteen puukäsityöluokkia. Ennen Suininlahden koulun rakentamista Toivalan, Vuorelan ja Jännevirran oppilaat kävivät peruskoulun yläluokat (7.&ndash;9.) luokat silloisella Siilinjärven yläasteella. 

## Ruokala
Suininlahden koulun kouluravintola, ”Manteli”, valittiin Vuoden Kouluravintolaksi vuonna 2008.

## Lähteet
Lenny Krayzelburg

**Lenny Krayzelburg ** (, , 28. syyskuuta 1975 Odessa, Ukraina) on yhdysvaltalainen uimari ja olympiavoittaja. Hän voitti 100 ja 200 metrin selkäuintien ja 4&nbsp;×&nbsp;100&nbsp;m sekauintiviestin olympiakultaa Sydneyn kesäolympialaisista vuonna 2000. Hän voitti myöhemmällä urallaan vielä 4&nbsp;×&nbsp;100&nbsp;m sekauintiviestin olympiakullan Ateenasta 2004. Hän tosin ui vain alkuerissä, sillä loppukilpailuun hänet korvattiin Aaron Peirsolilla.

Krayzelburg syntyi silloisen Neuvostoliiton, nykyisen Ukrainan Odessassa syyskuussa 1975. Hän muutti vanhempineen Los Angelesin vuonna 1989. Krayzelburg sai Yhdysvaltain kansalaisuuden vuonna 1995.

Krayzelburg on voittanut urallaan myös kolme maailmanmestaruutta ja kaksi MM-hopeaa. Hän teki uransa aikana seitsemän maailmanennätystä.

## Lähteet
Nuorten Pohjoismaiden neuvosto

**Nuorten Pohjoismaiden Neuvosto** (Ungdomens Nordiska Råd – UNR) on Pohjoismaiden poliittisten nuorisojärjestöjen yhteistyöfoorumi. UNR:n toimintaa rahoittaa pääasiassa Pohjoismaiden neuvosto. UNR:n tehtävänä on luoda ja aktivoida keskustelua pohjoismaiden nuorten välillä ja toimia suorana linkkinä Pohjoismaiden neuvostoon.

UNR kokoaa vuosittain istuntoonsa poliittisesti aktiiviset nuoret keskustelemaan pohjoismaisen yhteistyön ajankohtaisista aiheista. UNR:n puheenjohtajisto valitaan vuotuisessa istunnossa, ja se aloittaa toimintansa heti istunnon jälkeen. Istunto järjestetään loka-marraskuun vaihteessa, viikonloppuna ennen Pohjoismaiden neuvoston istuntoa.

Vuodesta 2002 lähtien UNR:lla on ollut oma puheenjohtajisto, joka valitaan istunnossa vuodeksi kerrallaan. Puheenjohtajiston jäsenet edustavat Pohjoismaisten poliittisten nuorisojärjestöjen kattojärjestöjä. Puheenjohtajistossa on kahdeksan jäsentä: presidentti, kuusi varsinaista jäsentä Pohjoismaiden poliittisten nuorisojärjestöjen kattojärjestöistä sekä Norden-yhdistysten nuorisoliiton (Föreningarna Nordens Ungdomsförbund, FNUF) tarkkailija. Jokaisella jäsenellä on myös varajäsen. 

Nuorten Pohjoismaiden Neuvoston sihteeristö sijaitsee Helsingissä Pohjola-Nordenin Nuorisoliiton tiloissa ja sen toimintaa koordinoi Norden-yhdistysten nuorisoliitto. 

## Katso myös
* Pohjoismaiden neuvosto
* FNSU
* Pohjoismaiden Keskustanuoret
* Pohjoismaiden konservatiivinuoret
* Pohjoismaiden kristillisdemokraattiset nuoret
* Socialistisk Ungdom i Norden

## Aiheesta muualla
* Nuorten Pohjoismaiden Neuvosto
* Nuorten Pohjoismaiden neuvosto pohjoismaiden yhteistyön virallisilla sivuilla
Jeff Rouse

**Jeffrey Norman ”Jeff” Rouse** (s. 6. joulukuuta 1970 Fredericksburg, Virginia) on yhdysvaltalainen uimari ja olympiavoittaja. Hän voitti 100 metrin selkäuinnissa olympiakultaa Atlantan kesäolympialaisissa 1996 ja hopeaa Barcelonassa 1992. 4&nbsp;×&nbsp;100&nbsp;metrin sekauintiviestissa hän voitti olympiakultaa sekä Barcelonassa että Atlantassa. 

## Lähteet
Silmänkääntäjä (elokuva)

**Silmänkääntäjä** (*The Illusionist*) on vuonna 2006 ensi-iltansa saanut tšekkiläis-yhdysvaltalaista tuotantoa oleva elokuva, joka perustuu Steven Millhauserin novelliin *Eisenheim the Illusionist*. Elokuvan on ohjannut Neil Burger, ja sen pääosissa ovat Edward Norton, Paul Giamatti ja Jessica Biel.

Elokuva sai Oscar-ehdokkuuden kuvauksestaan (Dick Pope).

## Juoni

Taian mestari Eisenheim (Edward Norton) rakastuu vanhaan lapsuuden ihastukseensa Sophieen (Jessica Biel) palattuaan monien vuosien jälkeen Wieniin. Mutta hänet halutaan kihlautuvan kruununprinssin Leopoldin (Rufus Sewell) kanssa. Prinssi lopulta huomaa heidän suhteensa syvyyden ja haluaa Eisenheimin pois pelistä. Elokuvan yllättävä käänne muuttaa kaiken aivan täysin. Etsivä Uhl (Paul Giamatti) koittaa selvittää Eisenheimin mysteeriä ja saa lopuksi tietää yllättäviä asioita.

Vaikka elokuvan juoni on fiktiivinen, kruununprinssi Leopoldin hahmo sisältää viittauksen Itävallan kruununprinssi Rudolfiin, joka teki vuonna 1889 itsemurhan rakastajattarensa kanssa Mayerlingin metsästyslinnassa (Mayerlingin tapaus).

## Näyttelijät

## Aiheesta muualla
* ''Silmänkääntäjä'' Finnkinon sivustolla 
* on totuutta ihmeellisempää'' Film-o-holic.com 
* ''Silmänkääntäjä'' Leffatykki
Molde FK

**Molde FK** on vuonna 1911 perustettu jalkapalloseura Moldesta, Norjasta. Seuran miesten edustusjoukkue pelaa Norjan korkeimmalla sarjatasolla Eliteserienissä. 

Molde FK pelaa kotiottelunsa Aker Stadionilla, jonka yleisöennätys on 13 308 katsojaa kaudella 1998 ottelussa Rosenborgia vastaan. Molde FK oli aina kauteen 2011 saakka "ikuinen kakkonen" sijoituttuaan peräti seitsemän kertaa mestaruushopealle. Lopulta seuran satavuotisjuhlavuonna Ole Gunnar Solskjærin valmentama ryhmä voitti Norjan mestaruuden.  Norjan cupissa Molde FK on voittanut kaksi viidestä finaaliottelustaan.

Molde FK:ssa ovat pelanneet urallaan muun muassa Ole Gunnar Solskjær, Martin Andresen, Kjetil Rekdal, Åge Hareide, Jostein Flo ja Erling Braut Haaland. Seuran päävalmentajana ovat toimineet muun muassa Hans Backe, Åge Hareide, Gunder Bengtsson, Bo Johansson, Kjell Jonevret ja Uwe Rösler.

Molde FK sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 63.

## Saavutukset

* Norjan mestaruus (5): 2011, 2012, 2014, 2019, 2022
**Hopeaa (9): 1974, 1987, 1995, 1998, 1999, 2002, 2009, 2017, 2018
* Norjan Cup (4): 1994, 2005, 2013, 2014
**Hopeaa (3): 1982, 1989, 2009

## Entisiä päävalmentajia

*  Ole Gunnar Solskjær
*  Uwe Rösler
*  Kjell Jonevret
*  Bo Johansson
*  Gunder Bengtsson
*  Åge Hareide

## Lähteet

## Aiheesta muualla

*Virallinen kotisivusto
*MFKWeb - Kannattajien sivusto 
*Tornekrattet-kannattajayhdistyksen sivusto
Terma

**Terma A/S** on tanskalainen ilmailu-, avaruus- ja puolustusvälinealojen yritys. Se perustettiin vuonna 1944. Perustajat olivat Orla ja Svend Aage Jørgensen. 

## Omistus ja johto
Nykyisin yhtiön omistavat Thrige Holding A/S (90 %) ja Terma A/S (10 %).

Yhtiön pääkonttori on Lystrupissa lähellä Århusia. Sillä on toimipaikkoja Tanskan lisäksi Leidenissa Hollannissa, Besozzossa Italiassa, Darmstadtissa Saksassa (jossa asiakkaana on EUMETSAT) ja Yhdysvalloissa.

## Tuotteet ja toimipaikat
Terman tuotevalikoimaa
* lämpömittarit
* avaruusalusten tähtisensorit
* avaruusalusten teholähteet
* siviililennonjohdon hallintajärjestelmät ja -tutkat
* informaatiotekniikka
* lentokoneiden rakenteet
* satelliittien ja niiden lennonjohdon ohjelmisto

Yhtiön vienti muodostaa sen liikevaihdosta yli 80%.

Yhtiöllä on vuonna 2004 perustettu tytäryritys Terma North America, joka on Georgiassa, Yhdysvalloissa. Se sai vuonna 2008 oikeuden ottaa osaa mm. Yhdysvaltain ohjuspuolustusohjelman hankkeisiin. Tämä on eräänlainen vastakauppa Yhdysvaltain tutka-asemista Tanskan hallintaa kuuluvassa Grönlannissa.

Terman asiakkaisiin kuuluvat Hollannin ilmavoimat, Tanskan ilmavoimat, Yhdysvaltain ilmavoimat ja F-35-hävittäjien kautta yhdysvaltalainen Northrop Grumman.

## Aiheesta muualla
*Terma A/S sivusto
Sally Kern

**Sally Kern** (s. 27. marraskuuta 1946) on yhdysvaltalainen republikaanisen puolueen poliitikko. Hänet valittiin ensimmäisen kerran Oklahoman edustajainhuoneeseen 84. vaalipiiristä vuonna 2005.

Kern syntyi Jonesborossa Arkansasissa. Hän opiskeli yliopistossa Teksasissa. Hän on naimisissa ja hänellä on kaksi poikaa.

Kernin mukaan homot ovat yhteiskunnalle suurempi uhka kuin terrorismi, jota sitäkin hän pitää suurena uhkana. Hän kieltäytyi pyytämästä anteeksi.

## Lähteet
Pikashakki

**Pikashakki** on shakkipeli, jossa pelaajan on tehtävä kaikki siirtonsa ajassa, joka on enintään 10 minuuttia. Suomessa pelimuodosta käytetään puhekielessä usein ruotsinkielistä nimeä *blixt* (’salama’).

Eri pituisilla pikashakeille käytetään myös yleisesti englanninkielisiä nimiä:
* Bullet: Korkeintaan minuutti tai kaksi per pelaaja ja ehkä sekunnin inkrementillä
* Fastblitz: Korkeintaan 3 minuuttia
* Blitz: 5–10 minuuttia, usein pienellä siirtobonuksella
* Rapid (nopea shakki): 10–60 minuuttia, usein siirtobonuksella
* Armageddon: Valkealla on hieman enemmän aikaa kuin mustalla, mutta korvauksena tasapelin sattuessa peli katsotaan mustan voitoksi. Käytetään usein tasatilanteen selvittämiseen (*tie-break*), sillä säännöt takaavat ratkaisevan lopputuloksen.

Pikashakissa pätevät pieniä poikkeuksia lukuun ottamatta samat säännöt kuin normaalissakin ja se on yleistä internetissä pelattavassa shakissa. Turnauksessa voidaan myös käyttää nopeaa ja pikashakkia ratkaisemaan samalle pistemäärälle päätyneiden pelaajien sijoitukset.
 
## Pikashakin maailmanmestarit
:

## Katso myös
*Nopea shakki

## Lähteet
* 

### Viitteet
Bobby V

**Robert Wilson** (s. 27. huhtikuuta 1979), joka tunnetaan paremmin taiteilijanimeltään **Bobby V**, on yhdysvaltalainen R&B-laulaja. 

## Alkumetrit

Wilson syntyi Jacksonissa Mississippissä ja muutti sieltä Atlantaan Georgiaan, jossa hän kasvoi ja kävi North Atlanta High Schoolin. Hän aloitti uransa musiikkiteollisuudessa nuoressa iässä, esiintyen yhtyeensä Mistan kanssa, joka oli koottu kaveriporukasta vuonna 1996. Vuosia myöhemmin Mista hajosi ja Bobby valmistui Clark Atlanta Universitysta vuonna 2004. 

Löydettyään musiikin Bobby teki ensimmäiset oikeat kokeilunsa laulajana teinibändissä Mista. Hän oppi kuinka musiikkia tehdään, hänen vaikutteita olivat muun muassa OutKast, TLC ja Goodie Mob. Vuonna 1996 hänen yhtyeensä julkaisi debyyttialbuminssa ja tuotti erittäin suositun ”Blackberry Molasses” -kappaleen, joka on edelleenkin klassikko. Vähän aikaisemmin julkaistu albumi oli äänitetty lauluntekijöiden Tim & Bob ja Deliten kanssa, mutta luovat erimielisyydet hajottivat ryhmän. Pian sen jälkeen Bobby päätti palata opiskelujen pariin. Koulun ohella hän jatkoi musiikin tekemistä vapaa-ajallaan, toivoen pääsevänsä vielä jonakin päivänä esiintymään. Tänä aikana hän asui serkkunsa Kayon Robertsin kanssa Detroitissa Michiganissa. Bobbyn valmistuttua vuonna 2003 siirtyi hän kokopäiväisesti studiolle. Hän yritti myös aloittaa uraansa osallistumalla ''American Idolin'' ensimmäisellä tuotantokaudella, mutta tuomarit Simon Cowell ja Randy Jackson eivät päästäneet häntä jatkoon. Tästä huolimatta Bobbyn kolmen albumin demot päätyivät sattumalta Grammy-voittaja Ludacrisin käsiin, josta Bobbyn ura lähti nousuun.

## Levytykset
### Albumit
* 2005: *[[Bobby Valentino (albumi)|Bobby Valentino]]*
* 2007: *[[Special Occasion]]*
* 2008: *[[Come With Me]]* 
* 2008: *[[Underground Love]]* 
* 2009: *[[The Rebirth]]* 

### Singlet
* 2005: ”Slow Down”
* 2005: ”Tell Me” (featuring Lil Wayne)
* 2005: ”My Angel”
* 2007: ”Turn the Page”
* 2007: ”Anonymous” (featuring Timbaland)
* 2007: ”Rearview (Ridin’)” (featuring Ludacris)
* 2008: ”Sexy Girl”

### Muut singlet
* 2005: ”Pimpin’ All Over the World” (Ludacris featuring Bobby Valentino)
* 2007: ”Coast to Coast”  (Young Chris featuring Bobby V) 
* 2007: ”Accorde-moi” (Leslie featuring Bobby V)
* 2007: ”Live It Up” (Roscoe Umali featuring Bobby V)
* 2008: ”Gimme Dat”  (Chingy featuring Ludacris and Bobby V) 

## Palkinnot ja ehdokkuudet

*Image Awards
**2006, Outstanding New Artist (Ehdokas)

*Soul Train Awards
**2006, Best R&B/Soul Male Single: ”Slow Down” (Ehdokas)
**2006, Best R&B/Soul or Rap New Artist: ”Slow Down” (Ehdokas)

*Vibe Awards
**2005, Reelest Video: ”Pimpin' All Over the World” (Ehdokas)

## Aiheesta muualla
* Bobby Valentino Myspacessa
Kris Lemche

**Kris Lemche** (oik. **Kristopher Lemche**, s. 1978) on kanadalainen näyttelijä.

Lemche syntyi Bramptonissa, Ontariossa. Lemchellä on kolme nuorempaa sisarusta, joista Matthew "Matt" Lemche on myös näyttelijä. Nuorempana Lemche halusi opiskella biokemiaa ja tulla lääkäriksi, mutta haki kuitenkin Mayfieldin taidekouluun. 17-vuotiaana Lemche työskenteli hengenpelastajana säästääkseen rahaa lääkäriopintoihinsa. Lemche päätti osallistua lehdessä olleeseen kilpailuun, jossa oli palkintona rooli Disneyn sarjasta Flash Forward. Lemche voitti roolin ja tästä hänen uransa television ja elokuvien parissa alkoi, eikä hän ennättänyt opiskelemaan biokemiaa.

Ollessaan nuori Lemche tuotti ystäviensä kanssa lyhytelokuvia harrastuksenaan. Lemche nauttii elokuvien teosta sekä näyttelemisestä ja erityisesti hän pitää Robert De Niron elokuvista. Lemchen tunnetuimpia rooleja lienevät Jumala televisiosarjassa *[[Joanin salaisuus]]* ja Ian McKinley elokuvassa *[[Final Destination – viimeinen määränpää 3]]*.

## Valikoituja elokuvia
* *Emily of New Moon*
* *[[EXistenZ]]* (1999)
* *[[Ginger Snaps]]* (2000)
* *Knockaround Guys* (2001)
* *[[My Little Eye]]* (2002)
* *[[Final Destination – viimeinen määränpää 3]]* (2006)
* *Vinyl* (2006)
* *Jack Rabbit* (2006)
* *The FP* (2007)
* *The Day The Dead Weren't Dead* (2007)
* *[[Rosencrantz and Guildenstern are Undead]]* (2008)

## Aiheesta muualla
*
Erik Sagström

**Erik Sagström** (s. 1983) on ruotsalainen pokeriammattilainen. 

Sagström syntyi vuonna 1983 Linköpingissä. Jo ennen täysi-ikäisyyttään Sagström oli ehtinyt keräämään omaisuuden verkkopokerin parissa. Sagströmiä pidetäänkin yhtenä maailman menestyksekkäimmistä online-pokerin pelaajista. Tämän johdosta Sagström lopetti lukionsa kesken.

Erik Sagström tuli tunnetuksi nimimerkistään "Erik123", jolla hän pelasi muun muassa Ladbrokesilla. Sagströmin erikoisala oli Limit Holdem, jossa häntä pidettiin maailman parhaimpana verkkopeleissä.

Tunnetuksi mies tuli vuonna 2003, kun Howard Lederer sanoi Sagströmin olevan maailman parhaita nuoria pelaajia. Sagström todistikin olevansa tätä voittamalla 2003 PokerStarsin WCOOP-turnaussarjan $300 No Limit Holdem -turnauksen. Sagström voitti 1357 pelaajaa ja kuittasi $101&nbsp;850 ykköspalkinnon.

Menestyksekkään online-uran myötä Sagström siirtyi yhä enemmän live-pelien pariin. Turnausmenestys on jäänyt laihaksi vuosien varrella, paras sijoitus oli kymmenes tila 2005 Monte Carlo Millionsissa josta palkintona tuli $35&nbsp;000.

Tätä nykyä Sagström on siirtynyt yhä enemmän urheilu-vedonlyönnin pariin, jossa hän tekee edelleen mukavaa tulosta. Helmikuussa 2007 Sagström perusti oman pokerisivun, joka kantaa nimeä Erik123.com.

## Aiheesta muualla
*Erik Sagström PokerVerdict-sivustolla 
*Erik Sagström TheHendonMob-sivustolla
*Erik Sagström PokerListings-sivustolla
Keinuvuopaja

**Keinuvuopaja** on Rovaniemen keskustaajamassa Ounasvaaran eteläpuolella sijaitseva lampi, jonka vedet laskevat Kemijokeen. Paikalla oli ennen Valajaskosken voimalaitoksen rakentamista peltoaukea, jonka poikki kulki läheiseltä Matkajängän suolta virtaava luonnonoja.

Keinuvuopajan länsipäässä kulkee Kantatie 78 eli Kajaanintie, joka ylittää Keinuvuopajan Kemijokeen yhdistävän salmen siltaa pitkin. Keinuvuopajan erottaa sen eteläpuolella sijaitsevasta Salmijärvestä kapea Kolpeneenharju.

Keinuvuopajan itäpäässä on uimaranta, mutta suosiota uimapaikkana on vähentänyt sieltä löydetty järvisyyhy.

## Lähteet
Neil Burger

**Neil Burger** (s. 1964 Connecticut Yhdysvallat) on yhdysvaltalainen elokuvaohjaaja. Hänet on palkittu mainoksista, musiikkivideoista ja dokumenteista. Hän on myös tehnyt tv-spotteja Amnesty Internationalille.

Hänet palkittiin Woodstockin elokuvajuhlilla 2002 parhaasta ohjauksesta pitkien elokuvien sarjassa. aidon haastattelun muotoon tehdystä elokuvasta *Interview with the Assassin*

## Filmografia
### Ohjaajana
**[[Interview with the Assassin]]*, 2002
**[[Silmänkääntäjä (elokuva)|Silmänkääntäjä]]* (*The Illusionist*), 2006
**[[The Lucky Ones]]*, 2008
**[[Rajaton (elokuva)|Rajaton]]* (*Limitless*) (2011)
**Bride Of Frankenstein* (2012)
**[[Divergent – Outolintu]]* (2014)

### Käsikirjoittajana
*Interview with the Assassin, 2002
**Silmänkääntäjä* (*The Illusionist*), 2006
**The Lucky Ones*, 2008

## Lähteet

## Aiheesta muualla
*
Föreningarna Nordens Ungdomsförbund

**Föreningarna Nordens Ungdomsförbund** (FNUF) on Pohjoismaiden yhteistyöliittojen kokoava elin. Sen tehtävänä on koordinoida näiden liittojen välistä yhteistyötä ja edistää tiedonkulkua liittojen välillä. FNUF:n jäsenjärjestö Suomessa on Pohjola-Nordenin Nuorisoliitto. Pohjola-Nordenin Nuorisoliiton tiloissa Helsingissä sijaitsee FNUF:n sihteeristö.

FNUF julkaisee kaksi kertaa vuodessa ilmestyvää jäsenlehteä, sekä järjestää ja tukee erilaisia Pohjoismaisia tapahtumia.

## Aiheesta muualla
* FNUF - Föreningarna Nordens Ungdomsförbund